CELEX: 62013CN0361
Language: et
Date: 2013-06-26 00:00:00
Title: Kohtuasi C-361/13: 26. juunil 2013 esitatud hagi — Euroopa Komisjon versus Slovaki Vabariik

7.9.2013   
            
            
               ET
            
            
               Euroopa Liidu Teataja
            
            
               C 260/28
            
         26. juunil 2013 esitatud hagi — Euroopa Komisjon versus Slovaki Vabariik
   (Kohtuasi C-361/13)
   2013/C 260/51
   Kohtumenetluse keel: slovaki
   
      Pooled
   
   
      Hageja: Euroopa Ühenduste Komisjon (esindajad: F. Schatz ja A. Tokár)
   
      Kostja: Slovaki Vabariik
   
      Hageja nõuded
   
   
               —
            
            
               tuvastada, et kuna Slovaki Vabariik keeldub seaduse nr 592/2006 kohase jõulutoetuse maksmisest õigustatud isikutele, kelle elukoht on muus liikmesriigis kui Slovaki Vabariik, siis on Slovaki Vabariik rikkunud kohustusi, mis tulenevad talle Euroopa Liidu toimimise lepingu artiklitest 45 ja 48 ning Euroopa Parlamendi ja nõukogu 29. aprilli 2004. aasta määruse (EÜ) nr 883/2004, sotsiaalkindlustussüsteemide kooskõlastamise kohta (1) artiklist 7;
            
         
               —
            
            
               mõista kohtukulud välja Slovaki Vabariigilt.
            
         
      Väited ja peamised argumendid
   
   Seaduses nr 592/2006 ette nähtud jõulutoetus on määruse (EÜ) nr 883/2004 artikli 3 lõike 1 punkti d mõttes vanadushüvitis, mida tuleb maksta ka neile õigustatud isikutele, kelle elukoht on väljaspool asjaomast liikmesriiki (käesoleval juhul Slovaki Vabariiki). Siseriikliku õiguse sättega ei saa seega piirata nende õigustatud isikute õigust jõulutoetusele, kelle elukoht on väljaspool Slovaki Vabariiki. Slovaki Vabariigi siseriikliku õiguse säte, mis näeb ette niisuguse piirangu, on järelikult vastuolus ELTL artiklitega 45 ja 48 ning määruse (EÜ) nr 883/2004 artikliga 7.
   
      (1)  ELT L 166, lk 1; ELT eriväljaanne 05/05, lk 72.